সিঁথি থানার কাছেই গোপেশ্বর দত্ত ফ্রি স্কুলের পাশেই অবস্থান এই পরিত্যক্ত গ্যারেজের। পুলিস সূত্রে খবর, এখানে মূলত পুরনো গাড়ি কেটে, যন্ত্রাংশ বের করার কাজ হয়।
 নিজস্ব প্রতিবেদন: সিঁথি থানা থেকে ঢিলছোঁড়া দূরত্বে একটি পরিত্যক্ত গ্যারেজে আগুন ঘিরে উত্তেজনা। দমকলের ৮টি ইঞ্জিনের প্রায় আড়াই ঘণ্টার চেষ্টায় আগুন নিয়ন্ত্রণে আসে। বুধবার, গভীর রাতে এই ঘটনা ঘিরে ব্যাপক আতঙ্ক ছড়ায় এলাকায়। সিঁথি থানার কাছেই গোপেশ্বর দত্ত ফ্রি স্কুলের পাশেই অবস্থান এই পরিত্যক্ত গ্যারেজের। পুলিস সূত্রে খবর, এখানে মূলত পুরনো গাড়ি কেটে, যন্ত্রাংশ বের করার কাজ হয়। এজন্য সেখানে প্রচুর ট্রাক দাঁড় করানো ছিল। তাতেই আগুন লাগে বলে সন্দেহ। এনিয়ে এই একই জায়গায় মোট তিন বার আগুন লাগার ঘটনা ঘটল। আশেপাশে ঘনবসতি অঞ্চল থাকায় আতঙ্ক মারাত্মক আকার নেয়।